མས་ཁ་དོག་ནག་པོ་རྩ་འདབ་བརྒྱད་པ། ལྟེ་བ་སའི་ཁམས་སེར་པོ་རྩ་
འདབ་དྲུག་ཅུ་རེ་བཞི་པ། གསང་གནས་ཡེ་ཤེས་ཀྱི་ཁམས་ཁ་དོག་སྔོན་པོ་རྩ་འདབ་སུམ་ཅུ་
སོ་གཉིས་པ། དབུ་རྐྱང་རོ་གསུམ་རྩ་འཁོར་དྲུག་པོ་དེ་དག་ཐམས་ཅད་ཀྱང་འོད་རྩའི་རྣམ་
པ་ཅན་འོད་ཟེར་ཀུན་ནས་འཕྲོ་ཞིང༌། ཕྲ་ན་ཕྲ་མཉམ་རྟ་རྔའམ། གྲོ་སོགས་གི་རྣམ་པ་ལྟ་བུ།
སྦོམ་ན་སྦོམ་མཉམ་མདའ་སྟུག་ལྟ་བུ་དེ། ཆགས་ཚུལ་གྱི་དབང་གིས་བསྒོམ་ཞིང་། བསྒོམ་
ཚུལ་ལྟར་ཆགས་པ་ཡིན་ཏེ། གནས་ཚུལ་ནི་དེ་ལས་གཞན་པའོ། །
དེ་ལྟར་རྩ་སྦུག་ཅན་སྟོང་སེང་ངེ་བ་ཕྱི་ལྟས་ནང་གསལ་གྱི་རྣམ་པ་ཅན་དུ་རྩ་ཡི་
གེའི་རྣལ་འབྱོར་བསྒོམ་པ་ནི། གསང་གནས་ཀྱི་རྩ་འཁོར་གྱི་དབུས་སུ་ཡི་གེ་ཨེ དང་རྩ་
303

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
འདབ་ཀྱི་ནང་དུ་ཨཱཿཐུང་གིས་བསྐོར་བའོ། །ལྟེ་བའི་རྩ་འཁོར་གྱི་དབུས་སུ་ཡི་གེ་ཨཱཿ དེའི་
རྩ་འདབ་བརྒྱད་ཀྱི་ནང་ནས་བརྩམས་ཏེ་གཡས་བསྐོར་དུ་ཨ་ཀ་ཙ་ཌ་ཏ་པ་ཡ་ཤདེའི་ཕྱི་
རིམ་གྱི་རྩ་འདབ་བཅུ་དྲུག་ལ། མདུན་ནས་རིམ་པས་གཡས་བསྐོར་དུ་ཨ་ལིས་བསྐོར་བ།
དེའི་ཕྱི་རིམ་གྱི་རྩ་འདབ་སུམ་ཅུ་སོ་གཉིས་ལ་མདུན་ནས་བརྩམས་ཏེ་ཨ་ལི་གཡོན་བསྐོར་
དང་། དེའི་ཕྱི་རིམ་དྲུག་ཅུ་རྩ་བཞི་ལ་ཀ་ཀ་རི་ཀ་རི་ལ་སོགས་པ་ཙ་ཡིག་རྣམས་ཀྱི་བསྐོར་བ།
སྙིང་ཁའི་རྩ་འཁོར་གྱི་དབུས་སུ་ཧཱུྃ་དང་ཨོཾ་ཞལ་སྦྱོར་རྩ་འདབ་བརྒྱད་ཀྱི་ཕྱོགས་བཞིར་
མདུན་ནས་གཡས་བསྐོར་དུ་ཤཾ་ཨཾ་ཛི་ཁཾ། མཚམས་བཞིར་ཤར་ལྷོ་ནས་གཡས་བསྐོར་དུ་མྱྀ་
ལཾ་མཾ་པཾ་ཏཱཾ་བཞིས་བསྐོར་བ། མགྲིན་པའི་རྩ་འཁོར་གྱི་དབུས་སུ་ཨཾ་དང་། རྩ་འདབ་ནང་མ་
བཅུ་དྲུག་ལ་གཡས་སུ་ཨ་ལི་དཀར་པོས་བསྐོར་བ། ཕྱི་མ་བཅུ་དྲུག་ལ་ཨ་ལི་དམར་པོའི་
བསྐོར་བ། དཔྲལ་བའི་རྩ་འདབ་ཀྱི་དབུས་སུ་ཨ་དང་། འདབ་མ་བཅུ་དྲུག་ལ་གཡས་སུ་ཨ་
ལི་དཀར་དམར་གྱི་མདོག་ཅན་གྱི་བསྐོར་བ། གཙུག་ཏོར་གྱིས་རྩ་འདབ་བཞིའི་དབུས་སུ་
ཧཾ་མགོ་ཐུར་དུ་བསྟན་པ། ཕྱོགས་བཞིར་མདུན་ནས་གཡས་བསྐོར་དུ། ཨོཾ་ཨཱཿཧཱུྃ་ཧོ་རྣམས་
ཀྱི་བསྐོར་བ། ལྟེ་བའི་མར་སྣ་སོར་བཞི་གཞལ་བའི་སུམ་མདོར་ཨ་ཤད་སྐྱེར་ཚེར་བཅད་པ་
ལྟ་བུ་གདེངས་ཀ་གྱེན་དུ་བསྟན་པ་ཁ་དོག་དམར་པོ་མེའི་རང་བཞིན་ཤིན་ཏུ་ཚ་བའི་རྣམ་པ་
ཅན། དེ་འོག་གསང་གནས་ཀྱི་ཐད་དུ་རཾ་དམར་པོ་ཐིག་ལེའི་རྣམ་པ་ཅན་སྲིན་ཞལ་ཐུར་
སེལ་འཆིངས་བའི་ཐད་དུ་ཡྀ་ལྗང་ཀུ་ཐིག་ལེ་ཅན་ཀྱི་ཡི་གེ་རྣམས་གསལ་བའི་ངང་ནས།
སྟེང་རླུང་ཅུང་ཟད་མནན་ཅིང་། རྐང་སོར་བསྐྱོད་པ་དང་ཐུར་སེལ་གྱི་རླུང་ཕྱེད་འཛུམ་གྱི་
སྦྱོར་བས་ཡྀ་རླུང་གཡོས། གསང་གནས་ཀྱི་རཾ་ལས་མེ་འབར་བའི་རྐྱེན་གྱིས་ཨ་ཤད་རྟ་རྔའི་
རྩེ་མོ་ལྟ་བུ་ཕྲ་ཞིང་འཁྱུག་པ་ཚ་བ་དེ་གྱེན་དུ་འབར་བའི་འོད་ཀྱིས་ལྟེ་བའི་རྩ་འདབ་གང༌།
མེ་མར་འཕྲོས་གསང་གནས་ཀྱི་རྩ་འདབ་ཡེ་ཤེས་མེ་འོད་དམར་པོས་གང་ཞིང་། འཛག་
སྒོའི་སྒྲིབ་པ་ཐམས་ཅད་བསྲེགས་ཤིང་དག་ནས་རྩ་ཡིག་དམར་ལ་གསལ་བའི་རྣམ་པར་
304

པོད་དང་པོ་ཆོག་སྒྲིག་གི་སྐོར།
བྱང་སེམས་དཀར་པོའི་རྒྱུན་བབས་པས།
གཙུག་
གྱུར་པ་ལས་མཉམ་པར་འཇོག་ཅིང༌། བསྒོམ་དུས་རྟོགས་གཉིས་བར་མ་ཆོད་པར་བྱེད་པ་
གལ་ཤིན་ཏུ་ཆེའོ། །སླར་ཡང་གོང་གི་རླུང་སྦྱོར་ལ་བརྟེན་པས། ལྟེ་བའི་རྩ་འཁོར་དང་རྩ་
ཡིག་རྣམས་མེ་ཤིན་ཏུ་ཚ་བས་ལྟེམ་མེར་གང༌། དེ་བཞིན་དུ་རིམ་པས། སྙིང་ཀ་དང་།
མགྲིན་པ་དང་། སྤྱི་བོ་རྣམས་ཀྱི་རྩ་འཁོར་དང་ཡི་གེ་རྣམས་མེ་འོད་དམར་པོ་ཤིན་ཏུ་ཚ་བས་
ལྟེམ་མེར་གང༌། གཙུག་གཏོར་འཁོར་ལོ་དང་ཡི་གེ་རྣམས་གསལ་ཞིང་ལྟེམ་མེར་གང་ནས།
ཧཾ་གི་མགོ་བོ་ལ་མེ་ལྕེས་རེག་པས།
གཏོར་གྱི་འཁོར་ལོའི་རྩ་ཡིག་རྣམས་ཀྱང་ལྟེམ་མེ་གང་ཞིང་། ཡི་གེ་རྣམས་ནི་ལམ་གསལ་
བར་གྱུར་ཞིང༌། སླར་ཡང་མེས་ཧཾ་ལ་རེག་པས། བྱང་ཆུབ་སེམས་གྱི་རྒྱུན་བབས། སྤྱི་བོ།
མགྲིན་པ། སྙིང་ཁ། ལྟེ་བ། གསང་གནས་ཀྱི་རྩ་འཁོར་དང་། ཡི་གེ་རྣམས་བྱང་སེམས་
དཀར་པོས་སྐྱ་མེར་གང་ཞིང་། དེ་ལས་ཀྱང་སླར་རྩ་ཕྲན་དང་རང་རིག་གི་ལུས་ཐམས་ཅད་
འོད་སྣང་གིས་གང་བར་བསམ་ཞིང་། ལུས་ཀྱི་ཕྱི་ནང་མེད་པར་འཇའ་འོད་ཀྱི་ཟེར་སྣང་
འཕྲོ་ཞིང་། ཐིག་ལེ་ཤིག་སེ་བ་ལ་ཡུན་རིང་དུ་བཞག་པས། ཕྱི་དོན་ངེས་ཤེས་སྐྱེ་བའི་ཙཎྜ་ལི་
ནི་དྲག་རླུང་བཟུང་ནས་དྲོད་བཙན་ཐབས་སུ་བསྐྱེད་པ་དང༌། ནང་དོན་ཟབ་མོ་གནད
ཙཎྜ་ལི་གཏུམ་མོ་འབར་འཛག་ལ་བརྟེན་ནས་རང་ལུས་ཀྱི་བདེ་ཆེན་ལམ་དུ་བྱེད་པ་དང༌།
གསང་དོན་ཉེར་སྦས་ནམ་མཁའ་ཙཎྜ་ལི་ལ་བརྟེན་ནས། རིག་པ་དྲི་མེད་གཏིང་གསལ་
ཆེན་པོའི་ངང་དུ་འཇོག་པའོ། །
ནད་ཀྱི་
དེ་ལྟར་གསང་དབང་དང་འབྲེལ་བ་གཏུམ་མོའི་རྣལ་འབྱོར་འདི། ཡབ་བཀའ་
ཡུམ་བཀའ་གཉིས་མེད་ཀྱི་བཀའ་བཀའ་གསུམ་གཉིས་མེད་ཀྱི་ཀ་ལ་བོགས་འདོན་གྱི་
གནད་ལ་ཤིན་ཏུ་བསྔགས་པས། དཔེ་རྒྱུད་དུ་ཡབ་བཀའི་རྗེས་སུ་བསྟན་པར་སྣང་ནས།
འདིར་གོང་དུ་སྤུར་བ་ནི། རང་ལུས་ལ་བརྟེན་པ་ཐོབ་ཅིང་། གཞན་ལུས་ཡབ་བཀའ་བསྟན་
པ་ལ་མཆོག་ཏུ་བསྔགས་པའི་དོན་གྱིས་སོ། །དེ་ཉིད་ཀྱི་འདྲེན་འགྲེམས་པ་ལ་སོགས་པ་ནི་
3}༨

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཡབ་བཀའ་ལ་ཤེས་པར་བྱའོ། །འཁོར་བའི་བྱ་བ་བཙན་ཐབས་སུ་སྤོངས་ཤིག །ཚེ་གཅིག་
ལུས་གཅིག་ལ་ཟུང་འཇུག་གི་གོ་འཕང་དོན་དུ་གཉེར་བ་རྣམས་ཀྱི། ཡབ་བཀའ་ལ་བརྟེན་
པའི་རང་ཉིད་བླ་མ་ཧེ་རུ་ཀ་ཡབ་ཡུམ་དང་ཐ་མི་དད་པའི་བདེ་བ་ཆེན་པོས་ཐུགས་རྒྱུད་
གཏམས་ཤིང་།ཆགས་པས་ཟིལ་གྱིས་བརླན་པ། འོད་སྣང་ཀུན་ཏུ་འཕྲོ་བ་དང་བཅས་པའི་
ཡབ་ཡུམ་ཐ་མི་དད་པའི་སྟོང་གསལ་གྱི་དབུས་སུ། རྩ་དྲུག་འཁོར་ལོ་དྲུག་ཡན་ལག་གི་
འཁོར་ལོ་བཅུ་གཉིས། སྨིན་མཚམས་དང་ལྟེ་བའི་ཨ་ཤད་སྟེ། དེ་དག་ཀྱང་འོད་རྩའི་རྣམ་པ་
ཅན་འོད་དེ་ཀུན་ནས་འཕྲོ་བ་དྭངས་པ། གཞི་ལ་ཇི་ལྟར་བཞུགས་པ་བཞིན་དུ་ལམ་དུས་སུ་
མངོན་དུ་གྱུར་པར་བྱེད་པའི་ཐབས་ནི། ལྷ་དང་བླ་མས་ལུང་བསྟན་པའི་གཞན་ལུས་ལས་
ཀྱི་ཕྱག་རྒྱ་མ་ཕྱི་ནང་གསང་བ་གསུམ་གྱིས་མཚན་ཉིད་དང་ལྡན་པ། གཞན་གྱིས་མི་ལྷུས་
ཤིང་གྲིབ་མེད་པར། རང་ལ་མོས་གུས་ཀྱི་གདུང་བའི་སེམས་ཀྱིས་མདོར་ན་རྒྱུན་དུ་
འགལ་བ་ཡི་དམ་དང་མཐུན་པར་བྱེད་པ། བདེ་བ་ཆེན་པོ་བསྐྱེད་ནུས་པ་དགུག་ལ། ཁྲུས་
བྱས། ཆོས་བཤད། དཀྱིལ་འཁོར་དུ་གཞུག་ཅིང༌། དབང་ཡོངས་སུ་རྫོགས་པར་བསྐུར་ལ།
རྣལ་འབྱོར་པས་ཡར་ངོ་མར་ངོའི་དུས་བཟང་ལ་དབེན་ཅིང་ཉམས་དགའ་བའི་སར་ཉོན་
མོངས་རང་རྒྱུད་ལ་གོས་པར་མ་གྱུར་པའི་རྣམ་གྲོལ་དོན་གཉེར་གྱི་བློས། རང་དང་རིག་མ་
གཉིས་ཀ་བླ་མ་ཧེ་རུ་ཀ་འདོད་ལྷ་ཡབ་ཡུམ་ཏུ་གསལ་བའི་མཁའ་གསང་བྱིན་བརླབས་ལ་
གནས་ལྔར་ཡི་གེའམ་ལྷ་ཡབ་ཡུམ་བཀོད་ལ། སྦས་དོན་མན་ངག་གིས་འདྲེན་འགྲེམས་
སམ་རྟོག་བྲལ་ཆོས་ཉིད་ཆེན་པོའི་ལྟ་བས་འཕོ་མེད་དུ་འཆིང་བ་ནི་རྨད་དུ་བྱུང་བའོ། །
དེ་ལྟར་རྟོགས་གཉིས་ཐམས་ཅད་ཀྱི་ཀུན་སྤྱོད་དང་མ་འདྲེས་པའི་ངང་ནས།
སྙོམས་འཇུག་བདེ་སྟོང་གི་བཟླས་པ་དང༌། འགོག་བཟླས་སམ་ཧཱུྃ་གི་དལ་བུས་བདེ་
གནས་ནས་འཆིང་ཞིང་། ཡས་བབ་མས་བརྟེན་གྱི་དགའ་བཞི་ལུགས་འབྱུང་ལུགས་བཟློག་
གིས་དབང་བཞི་ལེན་པ་ལ་མཁས་པར་བྱ་ཞིང་། སླར་ཡང་དལ་ཞིང་ཅུང་ཟད་དུབ་པར་
306

པོད་དང་པོ་ཆོག་སྒྲིག་གི་སྐོར།
གྱུར་ན། ཡབ་ཡུམ་གཉིས་ཀ་ཁམས་གསོ་བའི་སྨན་སྦྱོར་དང་། གསང་བ་རྨད་དུ་བྱུང་བའི་
རླུང་ལུས་སྦྱོངས་ལ་འབད་པ་ནི། སྔོན་འགྲོའི་རླུང་འཛིན་འཁྲུལ་འཁོར་རྣམ་པ་བཞི་དང་།
དངོས་གཞི་རྩ་བས་འཁྲུལ་འཁོར་བདུན། གསང་རླུང་གི་ཐུར་མ་དང་བརྒྱད་ལས།
འགྲམས་ཆེན་རླུང་གི་ཐེམ་བུ་ནི། ལུས་ཀྱི་སྨད་ཀུན་ལ་འགྲེམས་པ་ནི། རླུང་ནང་དུ་བརྔུབས་
ཏེ་ལྟེ་འོག་ཏུ་མནན་ཅིང་ཕུམ་བས། ལུས་སྨད་ཀུན་ལ་ཁྱབ་པའི་དམིགས་པ་བྱེད་ཅིང་།
སེམས་གནད་ལྷོད་ཆགས་པར་འཇུག་པའོ། །རྡོ་རྗེ་རྒྱ་གྲམ་གྱི་ཐེམ་བུ་ནི། སེམས་སྐྱེལ་ཅུང་
ཟད་དམ་པར་བྱས་ལ། ལག་པ་གཉིས་བསྣོལ་ཞིང་རླུང་བཟུང་ནས་ཕྱོགས་བཞིར་ཆུན་རབ་
ཏུ་བཙལ་བའི་རྩའི་གནད་གྲོལ་བར་བྱེད་ཅིང་། བྷེ་ཌ་ཁ་ཡན་གྱི་ཐེམ་བུ་ནི། རླུང་ཕྱིར་བུས་
མདུན་རླུང་དྲག་ཏུ་ཕུལ་ལ་འོག་སྒོ་གཉིས་མཉམ་པར་མཆུན་བཙལ་ཞེས་པ་ནི། ཧབ་ཅེས་
རླུང་ཕྱིར་བུས་པས་བར་རླུང་རང་ཤུགས་ཀྱིས་མཆུན་བཙལ་བའི་དྲི་ཆུ་བཙིར་བ་འདྲ་བ་ཞིག་
གནད་ཀྱི་བབ་དབྱུང་ཞིང༌། འོག་སྒོ་གཉིས་མཉམ་དུ་འཆུན་བཙལ་བའི་ཅུང་ཟད་ཡར་
འཐེན་པ་ཙམ་ནས། རིག་པ་ཚངས་བུག་ནས་གཏད་པའོ། །ལྕག་ཐག་ཁོང་འདྲེན་གྱི་ཐིམ་
བུ་ནི། ཡིད་ཀྱི་རླུང་སྟོང་འདྲེན་ཕྱེད་ཅིང་གཉིས་ཀ་དང་བསྟུན་ནས་ཡང་ན། ཧཱུཾ་རིང་གིས་
འདྲེན་པའོ། །ཞེས་པ་ནི། ལྟེ་བ་དཀྱིལ་གྱིས་ཕྱེད་ཅིང་རིག་པ་དང་མིག་རྩེ་སྤྱི་བོ་ལ་གཏད་
ནས། ཡིད་ཀྱི་རླུང་སྟོང་འདྲེན་བྱེད་ཅིང་ཧཱུཾ་ཞེས་རིང་པོའི་ཚུལ་གྱིས་འདྲེན་ཞིང་། མགྲིན་པ་
ཅུང་ཟད་བརྐྱང་དགུག་ཡོད་ཙམ་བྱེད་ཅིང་སྟོང་འདྲེན་དང་སྦྲག་ནས་ཧཱུྃ་རིང་ཅི་མང་འདྲེན་པ་
ཟབ་གནད་དོ། །
འཁོར་ལོ་ཁ་སྦྱོར་གྱི་ཐིམ་བུ་ནི། མཁལ་མ་ཁ་སྦྱོར་ཞིང་དབུ་མ་འཛུགས་པ་ཉིད་
དང་། མེ་རླུང་ཁ་སྦྱོར་གྱི་ཐིམ་བུ་ནི། ལྟེ་བའི་བར་རླུང་མར་མནན་པའི་འདྲེན་ཁོ་ན་དང་
བསྟུན་ནས་གསང་རླུང་འཐེན་པའོ། །ཞེས་པ་ནི། མགྲིན་པར་དགུགས་པར་བྱས་ནས་རླུང་
བསྡམས་ནས་གསང་རླུང་འཐེན་པ་ཡིན་ཞིང་། ཕུ་སོགས་ཀྱི་སྦྱོར་བ་རིག་པ་མཁའ་ལ་
307

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
གཏད་པའོ། །སྲོག་རྩོལ་རླུང་གི་ཐེམ་བུ་ནི། མདུན་རླུང་ཆུན་བཙལ་ཅུང་ཟད་ཡོད་ཙམ་ནས།
རྒྱབ་རླུང་ཡིད་ཀྱིས་འཐེན་ཅིང༌། ཧཾ་ཅེས་སྟོང་འདྲེན་བྱེད་ཅིང་ཀུན་ལ་རིག་པ་ཀ་དག་གི་
ཚུད་པ་གལ་ཆེ་ཞིང་། གནད་དུ་འགྲོ་བར་བྱ་བ་ཁོ་ནའོ། །གསང་རླུང་ཕུ་སོགས་ཀྱི་སྦྱོར་བ་ནི།
རླུང་ནང་དུ་དྲག་ཏུ་བརྔུབས་ཤིང་ལྟེ་འོག་ཏུ་མནན་ཅིང་ཕུ་འདེད་བྱས་པས།
དབུ་མ་ནས་མར་རྡོ་རྗེའི་བུ་གར་སངས་སངས་དོན་པའི་དམིགས་པ་བྱེད་ཅིང་། དྲི་ཆུ་འདོར་
བའི་ཚེ་ན་ཡང་མན་ངག་དང་ལྡན་པར་བྱས་ན་རླུང་གི་ཐུར་མ་བརྐྱངས་པས་དམར་ཆ་འདྲེན་
རོ་རྐྱང་གི་རླུང་
པ་ཁྱད་པར་གྱི་ཟབ་གནད་དོ། །མཇུག་འགྲེམས་པའི་འཁྲུལ་འཁོར་ནི། གྲབ་བཞི་ཞག་
འཕེན་གླིང་གཞི་བསྡུས་པའི་ཚུལ་གྱིས་འགྲེམས་ཤིང་། མཐར་དབྱིངས་རིག་གཉིས་མེད་ཀྱི་
ཚུལ་གྱིས་ཡུན་རིང་དུ་འཇོག་པ་སྟེ། བླ་མ་དམ་པ་མཉེས་པར་བྱེད་པའི་མན་ངག་གི་གནད་
དང་ལྡན་ཞིང་འབྲེལ་བས། དྭངས་མ་འཕོ་མེད་དུ་འཆིང་ན། གཙུག་ཏོར་ནོར་བུ་གྱེན་དུ་
འཕགས་ནས་སྙིང་མའི་རྡུལ་ཕྱིར་དབྱུང་ནས། བཅུ་དྲུག་རྡོ་རྗེ་འཛིན་པའི་སར་ཚེ་འདིར་
མངོན་སུམ་དུ་བྱེད་པ་ནི། དཔེ་རྒྱུད་ལ་རྒྱས་པར་བསྟན་པ་ལས་ཤེས་པར་བྱས་ཞིང༌། དེ་
ལྟར་ཡབ་བཀའ་རིམ་པ་མདོར་བསྡུས་པ་བསྟན་ནས། སླར་ཡང་གཉིས་མེད་བཀའི་
དམིགས་པ་མདོར་བསྟན་པ་ནི། རང་ཉིད་བླ་མ་དབང་ཆེན་ཧེ་རུ་ཀ་ཡབ་ཡུམ་འོད་སྣང་སྟོང་
གསལ་འཁོར་དང་བཅས་པ་གསལ་བའི་སྤྱི་བོའི་འཁོར་ལོའི་དབུས་སུ་ཐིག་ལེ་དཀར་པོ་
ཨོཾ་གྱིས་མཚན་པ། མགྲིན་པའི་འཁོར་ལོའི་དབུས་སུ་ཐིག་ལེ་སེར་པོ་ཏྲཾ་གྱིས་མཚན་པ།
སྙིང་ཁའི་འཁོར་ལོའི་དབུས་སུ་ཐིག་ལེ་མཐིང་ནག་ཧཱུྃ་གིས་མཚན་པ། ལྟེ་བའི་འཁོར་ལོའི་
དབུས་སུ་ཐིག་ལེ་དམར་པོ་ཧྲཱིཿས་མཚན་པ། གསང་གནས་ཀྱི་འཁོར་ལོའི་དབུས་སུ་ཐིག་
ལེ་ལྗང་ཀུ་ཨཱཿ ས་མཚན་པ། རེས་མོས་ཀྱི་ཁ་སྦྱོར་གྱི་རླུང་དང་པོ་ཁ་སྦྱོར་གཟུངས་སྟེ། ཐིག་
ལེ་རླུང་སེམས་བསྲེ་ཞིང་དཀར་གསལ་མེ་ལོང་ཡེ་ཤེས་ཀྱི་ངང་ནས། ཁྱབ་བྱེད་ཡེ་ཤེས་ཀྱི་
རླུང་དང་གཅིག་ཏུ་མཉམ་པར་འཇོག །དེ་བཞིན་མགྲིན་པར་བཟུངས་ནས་སེར་གསལ་
308

པོད་དང་པོ་ཆོག་སྒྲིག་གི་སྐོར།
མཉམ་ཉིད་ཡེ་ཤེས་ཀྱི་ངང་ནས་གྱེན་རྒྱུའི་རླུང་དང་གཅིག་ཏུ་མཉམ་པར་འཇོག་གོ སྙི་
ཁར་མཐིང་གསལ་ཐིག་ལེ་ཆོས་དབྱིངས་ཡེ་ཤེས་ཀྱི་ངང་དུ་སྲོག་འཛིན་གྱི་རླུང་དང་སེམས་
གཅིག་ཏུ་མཉམ་པར་འཇོག ལྟེ་བར་བཟུང་ནས་དམར་གསལ་ཀུན་རྟོག་གི་ཐིག་ལེའི་
དུ་མེ་མཉམ་རླུང་སེམས་གཅིག་ཏུ་མཉམ་པར་འཇོག གསང་བར་ཐིག་ལེའི་ལྗང་ཀུའི་
དུ་བྱ་གྲུབ་ཡེ་ཤེས་ཀྱི་རླུང་སེམས་སྐྱེ་མེད་ཀྱི་རིག་པ་ཟང་ཐལ་དུ་བཞག་ཅིང་སྐབས་སུ་རླུང་
རོ་སངས་ཀྱིལ་བཏངས་ནས། ཧས་གདབ་ལུས་ཀྱི་འཁྲུལ་འཁོར་བྱ་ཞིང་གོང་དུ་གནས་
ལྔར་ཐིག་ལེ་བསྒོམས་པ་དང་འདིར་གཅིག་ཏུ་སྒྲིལ་པ་ནི། དམིགས་པ་སྐྱོང་བདེ་བའི་དབང་
དུ་བྱས་པ་ཡིན་པས་འགལ་བ་ཅན་དུ་མི་འཛིན་ཅིང་། སླར་ཡང་དེ་ཀའི་མོད་ལ། རང་སྣང་
གི་སྣ་རྩེར་ཐིག་ལེ་ལྔ་ལྡན་ཅིག་ལ་མཉམ་པར་འཇོག་ཅིང༌། དེ་ནས་ཀྱང་སྣ་རྩེའི་ཐད་ཀྱི་
ནམ་མཁར་སོར་བཅུ་གཉིས་སམ་བཅུ་དྲུག་གི་ཐད་དུ་འཇོག་ཅིང༌། དེ་ནས་ཚུར་བསྡུས་ཏེ་
སྨིན་ཕྲག་དྷུ་ཏིའི་ཐད་ཀྱི་ནམ་མཁར་མཉམ་པར་འཇོག་ཅིང༌། དེ་ལས་ཀྱང་ཚུར་བསྡུས་ར་
གི་སྨིན་ཕྲག་གི་དྷཱ་ཏིའི་ནང་དུ་ཞུགས། དབུ་མའི་ལམ་བརྒྱུད་དེ་སྨུག་པོའི་རྣམ་པ་ཅན་གྱི་
དབུས་སུ་ཚངས་དེ་ཞུགས་པ་དང་། ཐིག་ལེ་མཐིང་ཀའི་འོད་ཟེར་ལྔ་ལྡན་དེ་ཉིད་ལས་
ཕྱོགས་མདོག་དང་མཚུངས་པའི་ཐིག་ལེ་བཞི་འཕྲོས་པས། དེ་དག་ལས་ཀྱང་རང་རང་གི་
ཁ་དོག་དང་མཐུན་པའི་འོད་ཟེར་དཔག་ཏུ་མེད་པ་འཕྲོས་པས། ཤ་ལ་སོགས་པའི་ནང་གི་
ཁམས་རྣམས་སྦྱངས་ཏེ། འཇའ་འོད་འཚེར་ཞིང་རྣོ་བའི་རྣམ་པ་ཅན་གྱི་རང་ལུས་ཐམས་